

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ**

**Др Зорана Ђинђића бр.22/2**

**Телефон: 034/209-242**

**Број предмета: ИИ 63/17**

Дана: 07.11.2024. године

**број предмета суда: ИИ-1540/2017**

Јавни извршитељ Александар Тодоровић, Крагујевац, у извршном предмету извршног повериоца ФОНД ЗА РАЗВОЈ РЕПУБЛИКЕ СРБИЈЕ, Ниш, ул. Булевар Немањића бр. 14а, МБ 07904959, ПИБ 100121213, чији је пуномоћник адв. Немања Алексић, Нови Сад, Грчкошколска 1 ,против извршног дужника Ђорђе Савић, Крагујевац, ул. Др Илије Коловића бр. 12, ради намирења новчаног потраживања извршног повериоца, на основу чл. 23, 151, 171, 172, 173, 175, 178. и 185. Закона о извршењу и обезбеђењу дана 07.11.2024. године донео је

# З А К Љ У Ч А К

**I ОДРЕЂУЈЕ СЕ** прва јавна продаја непокретности по правноснажном Решењу о извршењу Основног суда у Крагујевцу И И-1540/2017 од 23.02.2017. године и закључку овог јавног извршитеља ИИ-63/2017 од 07.08.2023. године, чија укупна вредност је процењена и утврђена дана 29.10.2024. године у укушном износу од **167.680,00 евра (19.658.803,00 динара)** и то:

* кп.бр. 2660, укупне површине 253 м2 и то земљиште под зградом и другим објектом, број дела 1, површине 114м2 које се води као градско грађевинско земљиште, породична стамбена зграда бр.1, површине у основи 114 м2 , изграђена на наведеној парцели, као објекат преузет из земљишне књиге; земљиште уз зграду – објекат, број дела 2, површине 139 м2 , која се води као градско грађевинско земљиште, у приватној својини извршног дужника са обимом удела 1/1, уписано у листу непокретности.бр.8525 КО Крагујевац III.

**II** У наведеној непокретности станује извршни дужник, на непокретности после продаје не остају права трећих лица, стварне и личне службености и стварни терети за купца.

**III ПРОДАЈА** ће се обавити усменим јавним надметањем, а прво јавно надметање ће се одржати дана **05.12.2024. године у 11:00 часова** у канцеларији овог јавног извршитеља Крагујевац, Др Зорана Ђинђића бр.22/2.

**IV** На првом јавном надметању почетна цена износи 70 % од процењене вредности непокретности.

**V** Понуђач са највећом понудом дужан је да плати цену за непокретност најкасније у року од 15 (петнаест) дана од дана доношења закључка о додељивању непокретности, што ако не учини у наведеном року, непокретност ће бити додељена другом по реду понудиоцу, односно трећем по реду понудиоцу ако други по реду понуђач не плати понуђену цену у у року који ће бити одређен посебним закључком овог јавног извршитеља и тако редом док се не исцрпе сви понудиоци са списка.

**VI** Заинтересована лица дужна су да пре одржавања јавног надметања на име јемства уплате 10% од процењене вредности непокретности на наменски рачун овог јавног извршитеља број **265-3310310002158-82** са позивом на број ИИ 63/17, **најкасније** 3 (три) дана пре одржавања првог усменог јавног надметања.

**VII** Лица која претходно нису положила јемство на начин и у року као у ставу VI изреке, не могу учествовати на овом јавном надметању.

**VIII** Непокретности се могу продати и непосредном погодбом ако се странке тако споразумеју или ако после неуспеха другог јавног надметања то изабере извршни поверилац. Споразум странака о продаји непокретности непосредном погодбом могућ је у распону од објављивања закључка о јавној продаји непокретности па до доношења закључка о додељивању непокретности после јавног надметања или до доношења закључка којим се утврђује да друго јавно надметање није успело. Уговор о продаји непокретности непосредном погодбом закључују у писменом облику купац и јавни извршитељ, у име и за рачун извршног дужника или лице које обавља комисионе послове продаје у своје име, а за рачун извршног дужника.

**IX** Непокретности се могу видети уз претходну најаву јавном извршитељу и могу се разгледати непосредно на лицу места сваког радног дана у периоду од 10,00 часова до 14,00 часова.

**X** Трошкови извршења падају на терет извршног дужника.

**ПОУКА О ПРАВНОМ ЛЕКУ:**

Против овог закључка нијe дозвољен приговор.

|  |  |  |
| --- | --- | --- |
|  |  | **ЈАВНИ ИЗВРШИТЕЉ**\_\_\_\_\_\_\_\_\_\_\_Александар Тодоровић |

Дн-а

- пуномоћнику извршног повериоца

- извршном дужнику

- Комори јавних извршитеља за огласну таблу

- Основном суду у Крагујевцу за огласну таблу и интернет страницу (информатичару)